**Keith Yandle** (s. 9. syyskuuta 1986 Milton, Massachusetts, Yhdysvallat) on yhdysvaltalainen jääkiekkopuolustaja, joka edustaa Philadelphia Flyersia. Yandlen vahvuudet ovat luistelussa ja hyökkäyspään taidoissa.

Ura
---

### Seuraura

Yandle kävi koulua Cushing Academyssä, jossa pelasi USHS-sarjaa kolmen kauden ajan vuosina 2002–2005. Hänet valittiin kaudella 2004–2005 New Englandin ensimmäiseen tähdistökentälliseen. Phoenix Coyotes varasi hänet neljännellä kierroksella 105. pelaajana NHL:n varaustilaisuudessa 2005. Kaudeksi 2005–2006 Yandle siirtyi koulun käymisen jälkeen New Hampshiren yliopistoon, mutta päätti lopulta pelata kauden QMJHL:n Moncton Wildcatsissa. Hän teki kaudella tehot 25+59=84 ja valittiin CHL:n parhaaksi puolustajaksi, CHL:n ensimmäiseen tähdistökentälliseen ja voitti QMJHL:ssä mestaruuden, parhaan puolustajan palkinnon Emile Bouchard Trophyn, puolustajien pistepörssin ja tuli valituksi QMJHL:n ensimmäiseen tähdistökentälliseen.

Yandle teki toukokuussa 2006 tulokassopimuksen Phoenix Coyotesin kanssa. Hän pelasi kauden 2006–2007 pääasiassa AHL:ssä San Antonio Rampagessa, jossa oli tehoilla 6+28=34 joukkueen tehokkain puolustaja. Yandle teki NHL-debyyttinsä 11. lokakuuta 2006 vieraissa Detroit Red Wingsiä vastaan. Hän pelasi kauden aikana seitsemän runkosarjaottelua NHL:ssä tehden kaksi syöttöpistettä. Kaudella 2007–2008 Yandle sai enemmän vastuuta NHL:ssä pelaten 43 runkosarjaottelua tehoilla 5+7=12. Hän teki NHL-uransa avausmaalin 18. joulukuuta 2007 vieraissa Philadelphia Flyersia vastaan. Yandle pelasi kaudella myös AHL:n tähdistöottelussa.

Kausi 2008–2009 oli Yandlelle ensimmäinen kokonainen NHL:ssä. Hän teki tehot 4+26=30 ja oli joukkueen toiseksi tehokkain puolustaja Ed Jovanovskin jälkeen. Heinäkuussa 2009 Yandle teki Coyotesin kanssa kaksivuotisen jatkosopimuksen. Kausi 2009–2010 oli todellinen läpimurtokausi Yandlelle. Hän oli tehoilla 12+29=41 Coyotesin tehokkain puolustaja. Yandle debytoi kauden aikana NHL:n pudotuspeleissä, joissa oli joukkueen toiseksi tehokkain pelaaja tehoilla 2+3=5 Matthew Lombardin jälkeen.

Kaudella 2010–2011 Yandle nimettiin Coyotesin varakapteeniksi. Hän teki NHL-uransa ennätystehot 11+48=59 ja oli joukkueen toiseksi paras pistemies vain yhden pisteen erolla Shane Doaniin ja NHL:n kolmanneksi tehokkain puolustaja Anaheim Ducksin Ľubomír Višňovskýn ja Detroit Red Wingsin Nicklas Lidströmin jälkeen. Pudotuspeleissä Yandle jakoi joukkueen sisäisen pistepörssin voiton viidellä syöttöpisteellään Doanin ja Radim Vrbatan kanssa. Yandle pelasi kauden aikana myös NHL:n tähdistöottelussa korvatessaan loukkaantunutta Atlanta Thrashersin Tobias Enströmiä.

Heinäkuussa 2011 Yandle teki vapaana agenttina Coyotesin kanssa viisivuotisen jatkosopimuksen, jolla hän tienaa yhdeltä kaudelta 5,3 miljoonaa dollaria.

Yandle pelasi Coyotesissa, kun joukkue yllätti ja eteni aina läntisen konferenssin finaaleihin asti, joissa se kuitenkin hävisi tulevalle mestarille Los Angeles Kingsille. Yandle teki pudotuspeleissä yhdeksän pistettä. 

12. marraskuuta 2014 Yandle pelasi 400. pelinsä Coyotesissa. Hän on joukkueen seurahistorian toiseksi eniten pelejä pelannut pelaaja 475 ottelussa pelanneen Dale Hawerchukin jälkeen. 

Keväällä 2015 Yandle siirtyi Arizonasta New York Rangersiin. Hän jatkoi Rangersissa myös kaudella 2015–16. 

Keväällä 2016 Yandle siirtyi Floridan Panthersiin 7-vuotisella sopimuksella.

Heinäkuussa 2021 Panthers osti Yandlen sopimuksen ulos. mutta heti sopimuksen ulososton jälkeen Yandle siirtyi Philadelphia Flyersiin tehden samalla vuoden ja arvoltaan 900,000 dollarin arvoisen sopimuksen.

### Maajoukkueura

Yandle pelasi miesten MM-kilpailuissa vuonna 2010.

Muuta
-----

Yandlen veli Brian Yandle (s. 1983) pelaa myös jääkiekkoa. Hän pelasi Keithin kanssa samassa joukkueessa vuosina 2002–2005 New Hampshiren yliopistossa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Cushing Academy | USHS | 27 | 4 | 26 | 30 | 61 | – | – | – | – | – |
| 2003–2004 | Cushing Academy | USHS | 37 | 14 | 48 | 62 | 78 | – | – | – | – | – |
| 2004–2005 | Cushing Academy | USHS | 34 | 14 | 40 | 54 | 52 | – | – | – | – | – |
| 2005–2006 | Moncton Wildcats | QMJHL | 66 | 25 | 59 | 84 | 109 | 21 | 6 | 14 | 20 | 36 |
| 2006–2007 | San Antonio Rampage | AHL | 69 | 6 | 27 | 33 | 97 | – | – | – | – | – |
|  | Phoenix Coyotes | NHL | 7 | 0 | 2 | 2 | 8 | – | – | – | – | – |
| 2007–2008 | San Antonio Rampage | AHL | 30 | 1 | 14 | 15 | 80 | 5 | 0 | 0 | 0 | 8 |
|  | Phoenix Coyotes | NHL | 43 | 5 | 7 | 12 | 14 | – | – | – | – | – |
| 2008–2009 | Phoenix Coyotes | NHL | 69 | 4 | 26 | 30 | 37 | – | – | – | – | – |
| 2009–2010 | Phoenix Coyotes | NHL | 82 | 12 | 29 | 41 | 45 | 7 | 2 | 3 | 5 | 4 | MM | 6 | 1 | 3 | 4 | 0 |
| 2010–2011 | Phoenix Coyotes | NHL | 82 | 11 | 48 | 59 | 68 | 4 | 0 | 5 | 5 | 0 |
| 2011–2012 | Phoenix Coyotes | NHL | 82 | 11 | 32 | 43 | 51 | 16 | 1 | 8 | 9 | 10 |
| 2012–2013 | Phoenix Coyotes | NHL | 48 | 10 | 20 | 30 | 54 | – | – | – | – | – |
| 2013–2014 | Phoenix Coyotes | NHL | 82 | 8 | 45 | 53 | 63 | – | – | – | – | – |
| 2014–2015 | Arizona Coyotes | NHL | 63 | 4 | 37 | 41 | 32 | – | – | – | – | – |
|  | New York Rangers | NHL | 21 | 2 | 9 | 11 | 8 | 19 | 2 | 9 | 11 | 10 |
| 2015–2016 | New York Rangers | NHL | 82 | 5 | 42 | 47 | 40 | 5 | 1 | 0 | 1 | 2 |
| 2016–2017 | Florida Panthers | NHL | 82 | 5 | 36 | 41 | 39 | – | – | – | – | – |
| 2017–2018 | Florida Panthers | NHL | 82 | 8 | 48 | 56 | 35 | – | – | – | – | – |
| 2018–2019 | Florida Panthers | NHL | 82 | 9 | 53 | 62 | 50 | – | – | – | – | – |
| 2019–2020 | Florida Panthers | NHL | 69 | 5 | 40 | 45 | 20 | 4 | 0 | 3 | 3 | 0 |
| 2020–2021 | Florida Panthers | NHL | 56 | 3 | 24 | 27 | 38 | 3 | 0 | 2 | 2 | 0 |
| 2021–2022 | Philadelphia Flyers | NHL | 77 | 1 | 18 | 19 | 14 | – | – | – | – | – |
| 16 kautta | yhteensä | NHL | 1109 | 103 | 516 | 619 | 616 | 58 | 6 | 30 | 36 | 26 |

Lähteet
-------

* Keith Yandle The Internet Hockey Databasessa (englanniksi)
* Keith Yandle *Elite Prospects*. Everysport Media Group AB.  (englanniksi)
* Keith Yandle Legends of Hockey -sivustolla (englanniksi)
* Keith Yandle Jatkoaika.comissa (Internet Archive)

### Viitteet

1. ↑  Jatkoaika.com
2. ↑  Western Conference Hottie: Keith Yandle (Phoenix Coyotes)  30.3.2011. Hockey for the Ladies. Viitattu 23.12.2011. (englanniksi)
3. 1 2 3 4 5 6 7  Elite Prospects
4. ↑  COYOTES SIGN DEFENSEMAN KEITH YANDLE  5.5.2006. Phoenix Coyotes. Viitattu 23.12.2011. (englanniksi)
5. ↑  Schneider leads barrage of nine goals for Red Wings  11.10.2006. CBSSports.com. Viitattu 23.12.2011. (englanniksi)
6. ↑  Coyotes 3, Flyers 2  18.2.2007. NHL.com. Viitattu 23.12.2011. (englanniksi)
7. ↑  COYOTES RE-SIGN DEFENCEMAN YANDLE TO TWO-YEAR DEAL  16.7.2009. TSN.  Arkistoitu 26.3.2010. Viitattu 23.12.2011. (englanniksi)
8. ↑  Rosen, Dan: Yandle will get to strut stuff on All-Star stage  25.1.2011. NHL.com. Viitattu 23.12.2011. (englanniksi)
9. ↑  Morreale, Mike G.: Maloney thrilled to sign Yandle long-term  5.7.2011. NHL.com. Viitattu 23.12.2011. (englanniksi)
10. ↑
11. ↑